**Globalism**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Globalism

...

O iarnă călduță peste lume coboară

nu ninge, doar plouă când nu e senin,

prizonieri într-o cușcă de încălzire globală,

a nins sus, la munte, însă numai puțin!

...

Fără iarnă lumea va fi mai săracă,

dispărea-vor atâtea ce cresc sub zăpezi,

vedea-vom pâraie cu albia seacă

și mai puține păduri cu coroanele verzi!

...

Până și vremea ne este străină,

un mimetism ciudat ne-nconjoară

cu prea multă căldură și puțină lumină

prizonieri globaliști într-o lume globală!

...

O lume globală ne-așteaptă, mai goală!

și vom fi atunci niște rotunzi prizonieri,

dar în noi vom purta ca o sfântă comoară

amintirea zăpezilor din lumea de ieri!

..

Dar când va muri ultimul om pe pământ

născut în lumea colțuroasă de azi,

nu vor mai fi globuri frumoase în brazi

și va ninge cu sfere purtate de vânt!